open-index/open-wikipedia-markdown huggingface dataset:
ಎಲ್ಸೆ ವಿಂಥರ್ ಆಂಡರ್ಸನ್

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೬ ಸ್ಪರ್ಧಾ ಲೇಖನ

**ಎಲ್ಸೆ ವಿಂಥರ್ ಆಂಡರ್ಸನ್** (ಜನನ 5 ಏಪ್ರಿಲ್ 1941) ಅವರು ಡೆನ್ಮಾರ್ಕ್‌ನ ರಾಜಕಾರಣಿ, ಶಿಕ್ಷಕಿ ಮತ್ತು ಸಾಮಾಜಿಕ ಕಾರ್ಯಕರ್ತೆ. ಅವರು ವೆನ್ಸ್ಟ್ರೆ ಪಕ್ಷದ ಸದಸ್ಯೆಯಾಗಿದ್ದು, 1990ರಿಂದ 1993ರವರೆಗೆ ಸಾಮಾಜಿಕ ವ್ಯವಹಾರಗಳ ಸಚಿವರಾಗಿದ್ದರು. ಅವರು 1990ರಿಂದ 2005ರವರೆಗೆ ಫೋಲ್ಕೆಟಿಂಗ್ ಸದಸ್ಯೆಯಾಗಿದ್ದರು.

## ಪ್ರಾರಂಭಿಕ ಜೀವನ ಮತ್ತು ಶಿಕ್ಷಣ 
ಎಲ್ಸೆ ವಿಂಥರ್ ಆಂಡರ್ಸನ್ ಅವರು 5 ಏಪ್ರಿಲ್ 1941ರಂದು ಸ್ಟೋವ್ರಿಂಗ್‌ನಲ್ಲಿ ಜನಿಸಿದರು.

ಅವರು ಸ್ಟೋವ್ರಿಂಗ್ ಶಾಲೆಯಲ್ಲಿ ಶಿಕ್ಷಣ ಪಡೆದ ನಂತರ **ಓಸ್ಟಿಮ್ಮರ್‌ಲ್ಯಾಂಡ್ಸ್ ಉಂಗ್‌ಡೋಮ್ಸ್‌ಕೋಲ್** ಮತ್ತು **ಗೆರ್ಲೆವ್ ಇದ್ರೇತ್ಶೋಜ್ಸ್ಕೋಲ್** ನಲ್ಲಿ ಅಧ್ಯಯನ ಮಾಡಿದರು.

## ರಾಜಕೀಯ ಜೀವನ 
1985 ಮತ್ತು 1988ರ ಚುನಾವಣೆಯಲ್ಲಿ ಸ್ಪರ್ಧಿಸಿದರೂ ಅವರು ಗೆಲುವು ಸಾಧಿಸಲಿಲ್ಲ.

1990ರ ಚುನಾವಣೆಯಲ್ಲಿ ಅವರು ಫೋಲ್ಕೆಟಿಂಗ್ ಸದಸ್ಯೆಯಾಗಿದರು. ನಂತರ 18 ಡಿಸೆಂಬರ್ 1990ರಂದು ಸಚಿವರಾಗಿದರು.

1993ರಲ್ಲಿ ಸರ್ಕಾರ ರಾಜೀನಾಮೆ ನೀಡಿದ ನಂತರ ಅವರು ಸಚಿವ ಸ್ಥಾನ ತ್ಯಜಿಸಿದರು.

## ನಂತರದ ಜೀವನ 
ಅವರು ರ್ಯಾಂಡರ್ಸ್ ನಗರಸಭೆಯಲ್ಲಿ ಸದಸ್ಯೆಯಾಗಿದ್ದು, ನಂತರ OK ಫೌಂಡೇಶನ್‌ನ ಅಧ್ಯಕ್ಷೆಯಾಗಿದ್ದರು.

ಅವರು 2005ರಲ್ಲಿ ರಾಜಕೀಯದಿಂದ ನಿವೃತ್ತರಾದರು.

## ವೈಯಕ್ತಿಕ ಜೀವನ 
ಅವರು 1962ರಲ್ಲಿ ಪ್ರೆಬೆನ್ ವಿಟ್ರಪ್ ಆಂಡರ್ಸನ್ ಅವರನ್ನು ವಿವಾಹವಾಗಿದ್ದು, ಇಬ್ಬರು ಮಕ್ಕಳಿದ್ದಾರೆ.

1991ರಲ್ಲಿ ಅವರಿಗೆ ಡ್ಯಾನೆಬ್ರಾಗ್ ಆದೇಶ ಪ್ರಶಸ್ತಿ ಲಭಿಸಿತು.

## ಉಲ್ಲೇಖಗಳು
ರಾಮೋಜಿ ರಾವ್

**ಚೆರುಕೂರಿ ರಾಮೋಜಿ ರಾವ್** (16 ನವೆಂಬರ್ 1936 – 8 ಜೂನ್ 2024) ಒಬ್ಬ ಭಾರತೀಯ ಉದ್ಯಮಿ, ಮಾಧ್ಯಮ ಮಾಲೀಕ ಮತ್ತು ಚಲನಚಿತ್ರ ನಿರ್ಮಾಪಕರಾಗಿದ್ದರು. ಇವರು ವಿಶ್ವದ ಅತಿದೊಡ್ಡ ಚಲನಚಿತ್ರ ನಿರ್ಮಾಣ ಸೌಲಭ್ಯವಾದ ರಾಮೋಜಿ ಫಿಲ್ಮ್ ಸಿಟಿ, *ಈನಾಡು* ದಿನಪತ್ರಿಕೆ, ಇಟಿವಿ ನೆಟ್‌ವರ್ಕ್ ವಾಹಿನಿಗಳು ಮತ್ತು ಉಷಾ ಕಿರಣ್ ಮೂವೀಸ್ ಚಲನಚಿತ್ರ ನಿರ್ಮಾಣ ಸಂಸ್ಥೆಯನ್ನು ಒಳಗೊಂಡಿರುವ ರಾಮೋಜಿ ಗ್ರೂಪ್ ನ ಮುಖ್ಯಸ್ಥರಾಗಿದ್ದರು.

ಅವರ ಇತರ ವ್ಯವಹಾರಗಳಲ್ಲಿ ಮಾರ್ಗದರ್ಶಿ ಚಿಟ್ ಫಂಡ್, ಡಾಲ್ಫಿನ್ ಗ್ರೂಪ್ ಆಫ್ ಹೋಟೆಲ್ಸ್, ಕಲಾಂಜಲಿ ಶಾಪಿಂಗ್ ಮಾಲ್, ಪ್ರಿಯಾ ಪಿಕಲ್ಸ್, ಇಟಿವಿ ವಿನ್ (ETV Win) ಒಟಿಟಿ ಪ್ಲಾಟ್‌ಫಾರ್ಮ್ ಮತ್ತು ಮಯೂರಿ ಫಿಲ್ಮ್ ಡಿಸ್ಟ್ರಿಬ್ಯೂಟರ್ಸ್ ಸೇರಿವೆ.

ತೆಲುಗು ಚಿತ್ರರಂಗದಲ್ಲಿನ ಅವರ ಸಾಧನೆಗಾಗಿ ರಾವ್ ಅವರು ನಾಲ್ಕು ಫಿಲ್ಮ್‌ಫೇರ್ ಅವಾರ್ಡ್ಸ್ ಸೌತ್, ಐದು ನಂದಿ ಪ್ರಶಸ್ತಿಗಳು ಮತ್ತು ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಯನ್ನು ಪಡೆದಿದ್ದಾರೆ. 2016 ರಲ್ಲಿ, ಪತ್ರಿಕೋದ್ಯಮ, ಸಾಹಿತ್ಯ ಮತ್ತು ಶಿಕ್ಷಣ ಕ್ಷೇತ್ರಕ್ಕೆ ಅವರು ನೀಡಿದ ಕೊಡುಗೆಗಳಿಗಾಗಿ ಭಾರತದ ಎರಡನೇ ಅತ್ಯುನ್ನತ ನಾಗರಿಕ ಗೌರವವಾದ ಪದ್ಮ ವಿಭೂಷಣ ನೀಡಿ ಗೌರವಿಸಲಾಯಿತು.

## ವೈಯಕ್ತಿಕ ಜೀವನ 
ಚೆರುಕೂರಿ ರಾಮೋಜಿ ರಾವ್ ಅವರು 16 ನವೆಂಬರ್ 1936 ರಂದು ಅಂದಿನ ಮದ್ರಾಸ್ ಪ್ರೆಸಿಡೆನ್ಸಿಯ (ಈಗಿನ ಆಂಧ್ರಪ್ರದೇಶ) ಕೃಷ್ಣಾ ಜಿಲ್ಲೆಯ ಪೆದಪಾರುಪುಡಿಯಲ್ಲಿ ತೆಲುಗು ಕುಟುಂಬವೊಂದರಲ್ಲಿ ಜನಿಸಿದರು. ರಾಮೋಜಿ ಗ್ರೂಪ್ ಅಡಿಯಲ್ಲಿ ಮಾರ್ಗದರ್ಶಿ ಚಿಟ್ ಫಂಡ್, ಈನಾಡು ಪತ್ರಿಕೆ, ಇಟಿವಿ ನೆಟ್‌ವರ್ಕ್, ರಮಾದೇವಿ ಪಬ್ಲಿಕ್ ಸ್ಕೂಲ್, ಪ್ರಿಯಾ ಫುಡ್ಸ್, ಕಲಾಂಜಲಿ, ಉಷಾ ಕಿರಣ್ ಮೂವೀಸ್ ಮತ್ತು ಹೈದರಾಬಾದ್ ಸಮೀಪದ ರಾಮೋಜಿ ಫಿಲ್ಮ್ ಸಿಟಿ ಮುಂತಾದ ಸಂಸ್ಥೆಗಳಿವೆ.

ರಾವ್ ಅವರ ಕಿರಿಯ ಪುತ್ರ ಚೆರುಕೂರಿ ಸುಮನ್ ಅವರು 7 ಸೆಪ್ಟೆಂಬರ್ 2012 ರಂದು ರಕ್ತದ ಕ್ಯಾನ್ಸರ್‌ನಿಂದ ನಿಧನರಾದರು. ರಾಮೋಜಿ ರಾವ್ ಅವರು 8 ಜೂನ್ 2024 ರಂದು ಹೈದರಾಬಾದ್‌ನಲ್ಲಿ ತಮ್ಮ 87 ನೇ ವಯಸ್ಸಿನಲ್ಲಿ ಹೃದಯ ಸಂಬಂಧಿ ಕಾಯಿಲೆಯಿಂದ ನಿಧನರಾದರು. ಅವರ ಅಂತ್ಯಕ್ರಿಯೆಯನ್ನು 9 ಜೂನ್ 2024 ರಂದು ರಾಮೋಜಿ ಫಿಲ್ಮ್ ಸಿಟಿಯಲ್ಲಿ ಸಕಲ ಸರ್ಕಾರಿ ಗೌರವಗಳೊಂದಿಗೆ ನೆರವೇರಿಸಲಾಯಿತು.

## ಪ್ರಶಸ್ತಿಗಳು ಮತ್ತು ಗೌರವಗಳು 
; ನಾಗರಿಕ ಗೌರವಗಳು
* ಪದ್ಮ ವಿಭೂಷಣ (2016) – ಭಾರತ ಸರ್ಕಾರ

; ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಗಳು
* ತೆಲುಗಿನ ಅತ್ಯುತ್ತಮ ಚಲನಚಿತ್ರಕ್ಕಾಗಿ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ (ನಿರ್ಮಾಪಕ) – *ನುವ್ವೇ ಕಾವಾಲಿ* (2000)

; ಫಿಲ್ಮ್‌ಫೇರ್ ಅವಾರ್ಡ್ಸ್ ಸೌತ್
* ಅತ್ಯುತ್ತಮ ಚಿತ್ರ ಪ್ರಶಸ್ತಿ (ತೆಲುಗು) – *ಪ್ರತಿಘಟನಾ* (1985)
* ಭಾರತೀಯ ಚಿತ್ರರಂಗಕ್ಕೆ ನೀಡಿದ ಅತ್ಯುತ್ತಮ ಕೊಡುಗೆಗಾಗಿ ಫಿಲ್ಮ್‌ಫೇರ್ ವಿಶೇಷ ಪ್ರಶಸ್ತಿ - ದಕ್ಷಿಣ (1998)
* ಅತ್ಯುತ್ತಮ ಚಿತ್ರ ಪ್ರಶಸ್ತಿ (ತೆಲುಗು) – *ನುವ್ವೇ ಕಾವಾಲಿ* (2000)
* ಫಿಲ್ಮ್‌ಫೇರ್ ಜೀವಮಾನ ಸಾಧನೆ ಪ್ರಶಸ್ತಿ - ದಕ್ಷಿಣ (2004)

; ನಂದಿ ಪ್ರಶಸ್ತಿಗಳು
* ಅತ್ಯುತ್ತಮ ಚಿತ್ರ - ಬೆಳ್ಳಿ – *ಕಾಂಚನ ಗಂಗಾ* (1984)
* ಅತ್ಯುತ್ತಮ ಚಿತ್ರ - ಚಿನ್ನ – *ಮಯೂರಿ* (1985)
* ಅತ್ಯುತ್ತಮ ಮಕ್ಕಳ ಚಲನಚಿತ್ರ - ಚಿನ್ನ – *ತೇಜ* (1992)

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
*